Neuchâtel (canton)

Un o gantonau'r Swistir yw Neuchâtel (Almaeneg: Neuenburg; Ffrangeg: Neuchâtel). Daw'r enw o'r Lladin Novum Castellum (castell newydd). Saif yng ngorllewin y Swistir, ac roedd y boblogaeth yn 2002 yn 166,500. Prifddinas y canton yw dinas Neuchâtel, ond y ddinas fwyaf yw La Chaux-de-Fonds.

bawd|dim|280px|Lleoliad canton Neuchâtel yn y Swistir

Ffrangeg yw iaith gyntaf y rhan fwyaf o'r trigolion (85.3%); o ran crefydd mae'r mwyafrif yn brotestaniaid.

Saif y canton ym mynyddoedd y Jura, ac mae'n ffinio ar Ffrainc ac ar Lyn Neuchâtel. Mae'r ardaloedd o amgylch Llyn Neuchâtel yn adnabyddus am gynhyrchu gwin.

bawd|dim|240px|Llyn Neuchâtel

Categori:Cantons y Swistir